Europavei 6

**Europavei 6** (**E6**) er en europavei som går mellom Kirkenes i Norge og Trelleborg i Sverige. Veiens lengde er 3056&nbsp;km, hvorav 2576&nbsp;km i Norge.

Trasé fastlagt av UNECE: Trelleborg – Malmö – Halmstad – Göteborg – Oslo – Lillehammer – Trondheim – Narvik – Olderfjord – Karasjok – Kirkenes.

Da europaveisystemet ble innført 1950 gikk E6 fra Roma til Stjørdal, 1975 ble strekningen forlenget til Kirkenes, men begynner siden 1985 lengst sør i Sverige. Strekningen Helsingborg&ndash;Olderfjord på E6 var tenkt som en del av E47 men den fikk beholde nummeret som gjaldt inntil 1985 (i Norden ble gamle europaveinummer beholdt til 1992). Dette unntaket ble innvilget Sverige og Norge fordi kostnadene med en omskilting på denne særdeles lange veistrekningen ville blitt altfor store.

## Motorvei
E6 er siden oktober 2020 ferdigutbygd som motorveistandard hele strekningen Moelv til Trelleborg. Innenfor Oslo kommunes grenser har noen kilometer av E6 ikke motorveistatus, selv om veien har fire felt, plandelte kryss og midtdeler. Dette skyldes at veien her av praktiske årsaker også må kunne benyttes av kjøretøy som ikke har lov å kjøre på veier med motorveistatus. Det er også busslommer direkte ved veien uten separering.

E6 ble åpnet som motorvei fra Göteborg til Kungälv i 1958. Denne strekningen ble opprinnelig bygget for venstrekjøring og måtte delvis bygges  om etter at Sverige gikk over til høyrekjøring i 1967. I perioden 1968-1974 ble motorveien forlenget til Stenungsund. I Norge ble det bygd motorvei fra Ulven i Oslo til Langeland ved Jessheim på 1960- og 70-tallet. Tidlig i 1990-årene ble deler av denne strekningen, mellom Ulvensplitten og Furuset utvidet fra fire til åtte felt (to forbeholdt buss og taxi). Videre utover i tiåret ble det bygget motorvei fra Stenungsund til nordsiden av Uddevalla og fra Moss til Vinterbro. I forbindelse med utbyggingen av Oslo lufthavn på Gardermoen ble E6 utvidet til seks felt mellom Tangerud (kryss med Østre Aker vei) og Hvam. Samtidig ble E6 utvidet fra to til fire felt fra Langeland til Kverndalen (kryss med E16 til Oslo lufthavn).

De 160&nbsp;km mellom Moss og Uddevalla planla og bygget man lenge med filosofien om at veien skulle forbli uten motorveistandard, men kraftig vekst i trafikk og ulykker i 1990-årene gjorde at en utvidelse av vegen tvang seg fram. Fra år 2000 ble nye delstrekninger åpnet, blant annet forbi Dingle/Rabbalshede og Uddevallabroen i 2000, rundt Dynekilen i 2003 og Svinesundsbrua på riksgrensen i 2005. Moss-Strömstad og Uddevalla-Rabbalshede sto ferdig som sammenhengende motorvei i 2008, mens Kolomoen-Gardermoen ble ferdig i 2014 og Strömstad-Rabbalshede i 2015.
De 30 sørligste milene av E6 fra Göteborg til Trelleborg ble bygget ut til motorvei fra 1961 til 1996, unntatt den siste milen fra Vellinge til Trelleborg, som ble åpnet i 2011. En ny motorvei forbi Malmö ble åpnet i 2000. I 2019 var strekningen mellom Kåterud helt nord i Stange og Kolomoen ferdig utvidet til fire felt og motorveistandard. Brumunddal til Kåterud ble fullført utvidet til firefelts motorvei 1. juli 2020.

Det er videre motorvei-standard mellom Kvål og Tiller i Trøndelag, og det er planlegging for og bygging av motorvei på store deler av strekningen Ulsberg – Kvål. Motorvei bygges også mellom Ranheim – Værnes, Kvithammar – Åsen og Moelv – Øyer. Stortinget bestemte i 2021 å legge Åsen - Steinkjer inn i Nye Veiers portefølje. Det er sannsynlig at denne strekningen også stort sett blir motorvei, men trasé og standard er ikke endelig bestemt. Det er planlagt motortrafikkvei på flere strekninger mellom Tretten og Otta som ikke er planlagt for motorveistandard.

Nye Veier har uttalt at de ønsker å oppgradere E6 fra Ulsberg til Otta, en strekning som i dag er på 149&nbsp;km, og dermed gjøre E6 mellom Ulsberg og Kolomoen raskere enn Rv3. Dette vil kunne oppnås ved å korte ned på veiens lengde og ved å øke fartsgrensen. I første omgang fikk de i 2021 ansvaret for Dombås - Otta i forbindelse med behandlingen av Nasjonal transportplan.

Ved Stenungsund i Sverige ble veien ødelagt av et kvikkleire-skred 23. september 2023. Den var stengt til 5. juli 2024. Gamle E6 gjennom Ucklum eller E45 gjennom Trollhättan ble brukt for omkjøring.

Ved Levanger i Norge ble veien ødelagt av et skred 30. august 2025.
Statens Vegvesen anbefaler omkjørning over Duved i Sverige (E14-Fv72), 170 km lenger. Man kan også kjøre den smale fylkesvei 6854.

## Knutepunkter

}

|}

## Alternative veier
* Göteborg - Alta: //// //, via Mora-Östersund, 220&nbsp;km kortere. 
* Trelleborg - Tromsø: //////// /, via Örebro-Pajala, 63&nbsp;km kortere, bedre vei. 
* Trelleborg - Kirkenes: ///////////, via Örebro-Pajala, 860&nbsp;km kortere. 
* Oslo - Trondheim: // via Elverum - Alvdal, 39&nbsp;km kortere.
* Oslo - Trondheim:  /////// via Elverum - Rendal - Tynset, 46&nbsp;km kortere.
* Oslo - Trondheim: /// via Rondane - Folldal, 31&nbsp;km kortere, men ofte lengre kjøretid.

## Referanser


## Eksterne lenker
* 
*  
* Nettsted med saker som omhandler E6